**Cazemata singurătății**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai revino-ți poezie

lasă adevăru-în pace

fir-ar dracului să-mi fie

n-am avut oare ce face

Lasă adevăru-n pace

îl tot gâdili ca nătângul

adevărul-i cam rapace

și cu dreptul dă-n stângul

Vai o face pe-a nătângul

fir-ar dracului să-ți fie

vrei în curtea ta Parângul

hai revino-ți poezie

Lasă adevăru-în pace

poate-a învățat și tace

Costel Zăgan, CEZEISME II